ગારોડિયાનગરના રહેવાસીઓ આ વિસ્તારના રોડ, સિવરેજ અને ગટરોની સમસ્યાઓ સામે ૪૦ વર્ષથી લડી રહ્યા છે. આમ છતાં આ સમસ્યા વર્ષોથી વણઊકલી જ રહી છે. ૨૫૦થી વધુ બિલ્ડિંગો ધરાવતું ગારોડિયાનગર વિકાસ પામ્યું ત્યારથી ત્યાંના હજારો લોકો આ નગરને વિકસિત કરનાર ગારોડિયા સામે લડી રહ્યા છે. ત્યાર પછી આ રહેવાસીઓએ આ વિસ્તારમાં ચૂંટાઈને આવતા રાજનેતાઓ સામે અનેક વાર ફરિયાદ કરી, પણ હંમેશાં તેમને પોકળ વચનોથી વધુ કંઈ જ મળ્યું નહોતું.